G‘ayritabiiy nikoh yoxud kuyov 8 yoshda, kelin 5 farzandning onasi

Janubiy Afrikaning Svane shahrida antiqa nikoh marosimi bo‘lib o‘tdi. Uning antiqaligi shundaki, kuyov bo‘lmish Sanele Masilela 8 yoshda, kelin Helen Shabangu xonim esa endigina 61 yoshni qarshilagan hamda besh farzandning onasi.

Bunaqa yoshdagi farq bilan nega bular nikoh qurishdi deb hayron bo‘layotgandirsiz? Shoshilmang, biz sizga voqeani boshidan so‘zlab beramiz.
Xullas, kuyov Sanele Masilelaning tushiga ancha avval vafot etib ketgan bobosi kirib, Helen Shabanguga uylanishi kerakligini va shu nikoh orqali oilasini ilohiy jazolardan qutqarib qolishini aytibdi. Shundan keyin, Sanele tushini 46 yoshli onasiga aytgan zahotiyoq, onasi ham to‘yga rozilik beribdi va 1500 funt sarflab nikoh marosimini o‘tkazishibdi.

Buni qarangki, “yoshlar”100 kishilik mehmon qarshisida nikoh uzugini taqishga ham ulgurishibdi va kelin Helen o‘z taassurotlarini jurnalistlar bilan o‘rtoqlashishga qaror qildi: “Men bu narsa noto‘gri deb aytmagan bo‘lardim. Sanele marosimdan va uylanganidan xursand edi. Shuningdek, u oilasini ilohiy jazodan qutqarib qoldi”.

Kelin-kuyovning yaqinlari ushbu nikoh qonuniy qayd etilmaganini, shunchaki diniy urf-odatlar bilan bog‘liq nikoh ekanligini ta'kidlashdi.
Kuyov Sanele esa ulga‘ygandan so‘ng o‘z yoshiga mos ayolga uylanmoqchi: “Men onamga Helenga uylanishim kerakligini aytdim, chunki unga uylanishimni xohlashgandi. Lekin, vaqti kelib o‘z yoshimga munosib ayolga uylanaman. Helenga uylanganimdan xursandman, biroq, bugun men maktabga borishim va qattiq o‘qishim kerak”.

Helenning haqiqiy turmush o‘rtog‘i 65 yoshli Alfred ham ushbu nikohga o‘z munosababtini bildirib o‘tdi: “Men va bolalarim xursandmiz. Bu bizga hech qanday muammo tug‘dirmaydi. Biroq, atrofimizdagilar haliyam hayratda”.